ג'סיקה רנסום

ג'סיקה רנסום (באנגלית: Jessica Ransom; נולדה ב-20 בינואר 1982) היא שחקנית בריטית. רנסום ידועה בעיקר מהופעתה בתפקיד מורוונה ניוקרוס בסדרת הדרמה "דוק מרטין" של רשת ITV בין השנים 2011 – 2019. ב-2015 זכתה בפרס באפט"א לסרטי ילדים.

ביוגרפיה
רנסום נולדה בשפילד שבאנגליה. היא למדה למבחני GCSE באמנויות, ולמבחני A Level בלימודי תיאטרון בבית הספר High Storrs בשפילד.

אחרי שסיימה את הלימודים באוניברסיטת ברמינגהם, עסקה רנסום בכתיבת מערכונים וקומדיות. היא הופיעה בפסטיבל הפרינג' של אדינבורו בקטעים "Million" ו-"Unsung Heroes". בשנים 2009 ו-2010 גילמה דמויות שונות בתוכנית המערכונים "המופע של ארמסטרונג ומילר". ב-2011 הופיעה בתוכנית האלתורים הטלוויזיונית "Fast and Loose". באותה שנה החלה להופיע בתפקיד מורוונה ניוקרוס, המזכירה של ד"ר מרטין אלינגהם, בסדרת הדרמה של ITV "דוק מרטין". רנסום המשיכה להופיע בסדרה בעונות הבאות.

ב-2012 הופיעה רנסום בהפקה מחודשת של המחזה "Posh". עוד באותה שנה שיחקה רנסום במחזה "Straight" של ד. ס. מור בתיאטרון קרוסיבל בשפילד, ואחר כך בתיאטרון בוש בלונדון. ב-2014 דיבבה רנסום בתפקיד הראשי בעונה השנייה של הסדרה "Poppy Cat", בה החליפה את ג'ואנה פייג'. ב-2009 הופיעה בעונה הרביעית של התוכנית "Horrible Histories", ואחר כך בעונות השישית והשביעית של הסדרה. ב-2015 זכתה בפרס באפט"א לתוכניות ילדים על תפקידה בדמות מרי, מלכת הסקוטים. ב-2017 כתבה רנסום פרק לסדרה "סוכן חשאי: עכבר" בשם "Live and Let Cry".

חיים אישיים
רנסום חיה בלונדון. היא נשואה למפיק והבמאי בן וילסון. לבני הזוג יש בן אחד.

רנסום רצה ארבע פעמים במרתון לונדון. ב-2012 עבור Mencap, ב-2014 עבור Age UK, ובשנים 2015 ו-2017 עבור Bloodwise.

פילמוגרפיה
 שנה שם שם באנגלית תפקיד הערות 2009–2010 המופע של ארמסטרונג ומילר The Armstrong and Miller Show תפקידים שונים 2011 Fast and Loose בתפקיד עצמה 2011–2019 דוק מרטין Doc Martin מורוונה ניוקרוס סדרת טלוויזיה 2011–2013 Horrible Histories תפקידים שונים סדרה מ-2009 2013 Love Matters אמילי בפרק "30 & Counting" 2013 The Escape Artist הלן 2014 גן החיות שלנו Our Zoo גברת פולי פורד 2014–2015 Poppy Cat פופי קט דיבוב, עונה שנייה, מחליפה של ג'ואנה פייג' 2015– Horrible Histories תפקידים שונים סדרה מ-2015 2016 Zapped ג'ס2023אהבה ממבט ראשון Love at First Sightהשושבינה

קישורים חיצוניים

הערות שוליים

קטגוריה:שחקניות קולנוע וטלוויזיה בריטיות
קטגוריה:בריטיות שנולדו ב-1982
קטגוריה:בריטים שנולדו ב-1982